**How to select a camera**

กล้องดิจิตอลในปัจจุบันมีหลายประเภท แต่แบ่งประเภทที่นิยมได้เป็น 4 ประเภทใหญ่ๆ คือ Compact, DSLR, DSLR-Like และ Mirrorless โดยทั้ง 4 ประเภทนี้จะมีข้อดี ข้อเสีย และความเหมาะสมในการใช้งานต่างกันตามความต้องการชองผู้ใช้

1. กล้อง Compact: มีขนาดเล็ก ใช้งานง่าย พกพาสะดวกและมีราคาถูกที่สุด เหมาะสำหรับผู้ใช้งานทั่วไป เพราะมีการออกแบบมาให้ใช้ง่ายและไม่ซับซ้อน
2. กล้อง DSLR: มีขนาดใหญ่ และราคาแพง แต่คุณภาพของภาพที่ได้จะดีและสามารถปรับแต่งภาพหรือฟังก์ชั่นต่างๆได้มากมาย มีขนาดใหญ่และมีอุปกรณ์เสริมมากมาย เหมาะสำหรับมืออาชีพ
3. กล้อง DSLR-Like: มีลักษณะใกล้เคียงกับกล้อง DSLR และสามารถปรับแต่งภาพได้เยอะใกล้เคียงกับกล้อง DSLR แต่ไม่สามารถเปลี่ยนเลนส์ได้ โดยเลนส์ที่ได้มาจะติดมากับตัวกล้อง เหมาะสำหรับผู้ที่ต้องการภาพคุณภาพดีแต่ไม่ต้องการพกพาอุปกรณ์เยอะ
4. กล้อง Mirrorless: มีลักษณะคล้ายกล้อง DSLR แต่มีขนาดใกล้เคียงกล้อง Compact คุณภาพของภาพที่ได้ใกล้เคียงกับกล้อง DSLR และสามารถถอดเปลี่ยนเลนส์ได้ ภาพที่ได้มีคุณภาพดี

**เซ็นเซอร์ภาพ**

คือส่วนที่ใช้รับภาพแทนฟิล์ม และแปรเป็นสัญญาณดิจิตอล โดยมากเซ็นเซอร์รับภาพจะมีสองแบบคือ CCD และ CMOS โดย CCD จะให้ภาพที่ชัดและกินแบตเตอรี่มากกว่า ขนาดเซ็นเซอร์ก็มีส่วนสำคัญกับภาพโดยขนาดเซ็นเซอร์ที่ใหญ่กว่าจะได้เปรียบมากกว่าขนาดเง็ก เพราะเก็บรายละเอียดของภาพได้มากกว่า

**ความละเอียดภาพ**

การเลือกความละเอียดของภาพนั้นขึ้นอยู่กับว่าเรานำไปใช้งานอะไร เช่น หากถ่ายภาพแล้วอัด โดยต้องการขนาดภาพไม่ใหญ่มาก ก็ไม่จำเป็นที่จะต้องเลือกกล้องที่มีความละเอียดของภาพสูง เช่น การอัดภาพขนาดเล็ก การใช้กล้องที่มีความละเอียด 20 ล้านพิกเซล เมื่ออัดภาพมาก็ได้ภาพที่มีคุณภาพใกล้เคียงกับกล้องที่มีความละเอียด 5 ล้านพิกเซล แต่หากใช้กล้องความละเอียดต่ำแล้วไปอัดขยาย ภาพที่ได้คุณภาพจะแย่ลง

**ความลึกของสี**

ในส่วนค่าของความลึกสีนั้น ยิ่งมากยิ่งทำให้ภาพที่ได้สมจริงมากยิ่งขึ้น โดยมากจะมี 10,12 และ 14 bit เก็บไว้ในแม่สี RGB เมื่อมีการถ่ายภาพต่างๆ ยิ่งจำนวน bit เยอะ ภาพที่ได้จะมีเฉดสีที่ต่างกันและสมจริง เช่น การถ่ายภาพวัตถุที่มีสีเขียวเข้ม กลาง และอ่อน หากใช้กล้องที่มีความลึกของสีน้อยก็อาจเห็นเป็นเพียงแค่สีเขียวโทนเดียวกันเท่านั้น

**จอภาพ LCD**

ขนาดของจอ LCD ช่วยให้เราสามารถดูภาพที่ถ่ายได้ ยิ่งจอใหญ่ยิ่งทำให้ดูภาพได้ง่าย ควรดูความละเอียดของหน้าจอด้วย ยิ่งมากภาพที่แสดงก็จะยิ่งชัด นอกจากนี้มุมในการมองก็สำคัญ เพราะทำให้เราสามารถมองภาพได้กว้างๆ เช่น 130 และ 160 องศา นอกจากนี้หน้าจอที่สามารถบิด พับ งอ จะช่วยให้เราสามารถถ่ายภาพที่มุมมองต่างๆได้ง่ายขึ้นด้วย

**Lens**

กล้อง DSLR หรือกล้องบางรุ่นจะสมารถถอดเปลี่ยนเลนส์ได้ โดยส่วนมากเมื่อซื้อกล้องจะมีเลนส์แถมมาให้ เรียกว่า เลนส์คิท การเลือกใช้เลนส์ให้เหมาะสมก็ขึ้นอยู่กับการนำไปใช้ด้วย เช่น การถ่ายภาพมุมกว้างๆจะใช้เลนส์ขนาดน้อยกว่า 18 มม. ส่วนการถ่ายภาพระยะไกลจะใช้เลนส์ขนาดมากกว่า 55 มม. หรือการใช้เลนส์ 18-200 มม. จะทำให้สามารถถ่ายได้ทั้งมุมกว้างและระยะไกล แต่การใช้เลนส์ที่ช่วงเลนส์กว้างแบบนี้จะได้ภาพที่ไม่ดีเท่าช่วงเลนส์แคบ ดังนั้นการใช้เลนส์ขนาด 12-24 มม. ถ่ายภาพมุมกว้างและเลนส์ขนาด 55-200 มม. ถ่ายภาพระยะไกล ย่อมได้ภาพที่ดีกว่า

**White balance**

ระบบนี้จะช่วยให้ภาพที่ได้นั้นมีความถูกต้องมากขึ้นไม่ว่าจะถ่ายในที่ที่มีแสงแบบไหน การถ่ายภาพในที่ร่มและที่กลางแดดจะมีอุณหภูมิสีที่ต่างกัน ทำให้ภาพที่ได้มีสีที่ผิดเพี้ยนไป ระบบนี้จึงเข้ามาช่วยปรับสีให้ถูกต้อง โดยมีทั้งระบบ Auto และ Manual

**หน่วยความจำสำรองไฟล์ภาพ**

การที่มีหน่วยความจำสำรองไฟล์ภาพมากก็ยิ่งดี เพราะเมื่อเราถ่ายภาพแล้ว ภาพที่ได้จะถูกเก็บไว้ในหน่วยความจำสำรองก่อนที่จะบันทึกลงเมมโมรี่การ์ด หากเรามีหน่วยความจำสำรองเยอะเราก็จะสามารถถ่ายภาพติดต่อกันได้หลายภาพ ทำให้เราไม่พลาดภาพสำคัญต่างๆ แต่หากหน่วยความจำสำรองเต็มก็ต้องทำการบันทึกลงเมมโมรี่การ์ดเสียก่อนจึงจะถ่ายต่อได้

**ISO rating**

ISO rating คือค่าความไวแสง ในการถ่ายภาพในที่มืดและที่สว่าง จะมีการใช้ ISO rating ที่ต่างกัน หากถ่ายที่สว่างก็ควรใช้ ISO น้อย แต่หากถ่ายภาพในที่มืดก็ควรใช้ ISO ที่มากกว่า แต่ยิ่งค่า ISO มากขึ้น noise ที่ได้ก็จะมากขึ้นด้วย แต่ในกล้องก็มีการพัฒนาระบบ noise reduction ขึ้นมาเพื่อแก้ไขในส่วนนี้ ซึ่งก็ขึ้นอยู่กับกล้องแต่ละรุ่น

**โฟกัส**

ในกล้องดิจิตอลจะมีระบบออโต้โฟกัสมาให้ โดยกล้องรุ่นที่ดีจะมีความเร็วโฟกัสที่มากกว่ารุ่นต่ำ และจำนวนจุดโฟกัสสามารถบอกความสามารถของกล้องได้ ยิ่งมากยิ่งดี เพราะไม่ว่าวัตถุจะอยู่ส่วนไหนของภาพก็จะสามารถจับโฟกัสได้ถูกต้องแม่นยำ จำนวนโฟกัส เช่น 7,9,11,51 จุด เป็นต้น นอกจากนี้ช่วงการปรับโฟกัสก็มีความสำคัญ หากค่า EV ต่ำ ก็จะสามารถปรับโฟกัสได้ในที่ที่มีแสงน้อย

**Zoom**

การซุมของกล้องจะแบ่งเป็นออฟติคัลและดิจิตอลซูม โดยออฟติคัลซูมจะเป็นการซูมโดยใช้กระบวนการของเลนส์เป็นตัวซูม แต่การซูมแบบดิจิตัลเป็นการใช้ซอฟแวร์ในการซูมภาพซึ่งจะทำให้ภาพที่ได้นั้น แย่กว่าภาพที่ได้จากการใช้ออฟติคัลซูม และแน่นอนว่าเลนส์ที่สามารถใช้ออฟติคัลซูมได้สูงก็จะมีราคาที่แพงมากขึ้นไปด้วย ซึ่งการเลือกกล้องนั้นจะเลือกกล้องที่มีค่าออฟติคัลซูมสูง และดิจิตัลซูมน้อย โดยกล้องอาจจะมีการแสดงค่าการซูมว่า 20x ซึ่งอาจหมายถึง ออฟติคัลซูม 10x ดิจิตัลซูม 2x หรืออาจหมายถึงออฟติคัลซูม 5x ดิจิตัลซูม 4x ก้ได้

**รูรับแสง**

เป็นช่องของเลนส์ที่ให้แสงผ่าน ยิ่งมีค่ามาก รูก็จะยิ่งเล็ก การเลือกซื้อควรจะดูให้รูรับแสงมีช่วงที่ห่างกัน หรือช่วงรูรับแสงกว้าง และค่ารูรับแสงที่น้อยทำให้ถ่ายภาพในที่แสงน้อยได้ง่ายกว่า

**ขั้นตอนและสิ่งที่ต้องคำนึงถึงในการเลือกซื้อกล้อง**

1. การกำหนดงบหรือกำลังในการซื้อ เนื่องจากในปัจจุบันมีกล้องดิจิตอลมากมายหลายแบบ และหลายราคามาก ตั้งแต่หลักพันไปจนถึงหลักแสน ซึ่งการจะเลือกกล้องนั้นเราควรจะเลือกกล้องที่เหมาะสมที่สุด ไม่ใช่กล้องที่ดีที่สุด
2. ประเมินระดับประสบการณ์การถ่ายภาพของคุณ หากคุณเป็นเพียงแค่มือใหม่หัดถ่ายภาพ ก็ควรจะเลือกกล้องที่ไม่ต้องมีฟังก์ชัน หรือลูกเล่นที่หลากหลาย กล้องในปัจจุบันมีระบบ Auto มากมาย แต่หากเป็นผู้ที่ชำนาญด้านการถ่ายภาพก็สามารถเลือกกล้องที่มีความสามารถดีกว่าและสามรถใช้ระบบ Manual ปรับแต่งเพื่อให้ได้ภาพถ่ายออกมาตามที่ต้องการ
3. ภาพที่คุณต้องการถ่ายเป็นแบบไหน เช่น ภาพดารา กีฬา วิวทิวทัศน์ กลางวัน กลางคืน หรืออื่นๆ เพราะการถ่ายภาพที่แตกต่างกันให้ออกมาสวยเหมือนกันนั้นทำได้ยาก จะต้องมีการใช้อุปกรณ์ที่เฉพาะเจาะจงลงไปเพื่อให้ได้ภาพออกมาดีและสวยงาม
4. หากต้องการที่จะถ่ายวิดีโอด้วย ควรเลือกกล้อง HD แบบ 1080 resolution และหากต้องการบันทึกเสียงด้วย ควรเลือกแบบมี microphone ด้วย
5. การเลือกกล้องที่ถูกใจสักตัว คุณสามารถอ่าน review กล้องแบบต่างๆบน internet ซึ่งจะมีการใช้งานและการเปรียบเทียบต่างๆให้ดู สามารถช่วยในการตัดสินใจได้มากขึ้น
6. List รายการคุณสมบัติต่างๆที่ต้องการ และเรียงลำดับความสำคัญ มันจะช่วยให้คุณได้คิดพิจารณาเสียก่อนที่จะเลือกซื้อ เพราะคุณอาจะไม่สามารถเลือกคุณสมบัติทุกอย่างที่คุณต้องการได้ เช่น หากอยากได้ภาพที่คมชัด สมจริง คุณอาจจะต้องซื้อกล้องที่มีขนาดใหญ่ขึ้นมา
7. การเลือกซื้อแบตเตอรรี่นั้น หากคุณซื้อแบตเตอรี่ที่สามารถ recharge ได้ ก็จะเป็นการลงทุนในระยะยาวเพราะไม่ต้องสียเงินซื้อแบตเตอรี่ใหม่
8. ไม่จำเป็นต้องเลือกกล้องที่สมบูรณ์แบบที่สุดเพราะจะทำให้เสียเงินเปล่าไปกับฟังก์ชันที่คุณไม่ได้ใช้งาน ดังนั้นควรจะเลือกกล้องที่มีฟังก์ชันเพียงแค่ที่ต้องการการใช้งานตาม
9. จำนวน Megapixels ที่มาก ไม่ได้หมายถึงภาพที่ดีที่สุด เพราะการที่จะได้ภาพดีๆสักใบนั้น ขึ้นอยู่กับหลายๆปัจจัย เช่น เลนส์ นอกจากนี้การเลือกซื้อกล้องควรเลือกจำนวน pixel ที่เหมาะสมกับการใช้งานของเรา เช่น หากเราต้องการถ่ายภาพและปริ้นใส่กระดาษ เราก็ควรเลือก pixel ให้เหมาะสมกับขนาดที่จะปริ้น
10. เมื่อได้กล้องที่ถูกใจ ควรจะลองดูราคาจากร้านค้าต่างๆ เพราะอาจจะมีร้านที่ราคาถูกกว่า มีของแถม หรือมีโปรโมชั่นต่างๆ เป็นต้น
11. กล้องที่ซื้อควรจะมีประกัน โดยประกันจากศูนย์ของยี่ห้อนั้นๆจะดีกว่าการที่ได้ประกันจากร้านค้า เพราะอะไหล่ที่จะได้จากการซ่อมที่ศูนย์จะเป็นอะไหล่แท้ที่เหมาะสมกับกล้องรุ่นนั้นๆ และก็เพื่อความสบายใจเพราะหากอุปกรณ์หลัก เช่น เซ็นเซอร์ภาพ หรือ หน้าจอ เสียหาย ค่าอะไหล่จะแพงมาก
12. Let’s get the camera

**References**

[**http://journey-trip-review.blogspot.com/2009/10/dslr.html**](http://journey-trip-review.blogspot.com/2009/10/dslr.html)

[**http://www.wikihow.com/Select-the-Right-Digital-Camera**](http://www.wikihow.com/Select-the-Right-Digital-Camera)

[**http://www.buycoms.com/Article/DSLR-digital-camera/DSLR-digital-camera-buyer-guide.asp**](http://www.buycoms.com/Article/DSLR-digital-camera/DSLR-digital-camera-buyer-guide.asp)

[**http://buycoms.com/buyers-guide/digital-camera/index.asp**](http://buycoms.com/buyers-guide/digital-camera/index.asp)

[**http://www.thecameracity.com/article\_inside.php?articles\_id=150**](http://www.thecameracity.com/article_inside.php?articles_id=150)

[**http://www.digital2home.com/tips/2014/how-to-choose-camera/**](http://www.digital2home.com/tips/2014/how-to-choose-camera/)